O‘quvchi Putindan korrupsiya haqida so‘radi. Putin savolni o‘quvchining o‘zi tuzganiga ishonmadi

Kecha bo‘lib o‘tgan Rossiya Federatsiyasi prezidenti Vladimir Putinning xalq bilan «to‘g‘ridan-to‘g‘ri aloqasi» mobaynida Nefteyugansk shahridan kelgan maktab o‘quvchisi Danila Prilema prezidentdan mamlakat vazirlari va yuqori lavozimli amaldorlari o‘rtasidan keng quloch yoygan korrupsiya va xo‘jako‘rsinga hibsga olishlar haqida so‘ragan.
Putin o‘quvchidan «ushbu savolni o‘zing tuzdingmi?» deb so‘ragan. O‘quvchi «Bu savolni berishga meni hayot tayyorladi», deb javob bergan. Putin o‘quvchining savoliga javob berar ekan, korrupsiyaga qarshi kurash olib borilayotganini ta'kidlagan va misol tariqasida jazoni ijro etish federal xizmati sobiq rahbari Aleksandr Reymer ishini esga olgan. U yaqinda firibgarlik uchun 8 yilga ozodlikdan mahrum etilgan, deb yozadi Meduza.